
Čl. 1
Študijné programy

V akademickom roku 2026/2027 fakulta ponúka nasledujúce akreditované magisterské študijné programy. Plánované počty študentov prijatých na jednotlivé študijné programy sú uvedené v čl. 8. Uvedené čísla sú orientačné, na študijný program môže byť prijatých aj viac študentov, pokiaľ to dovoľuje limit konkrétneho pracoviska, ktoré študijný program zabezpečuje. Všetky podmienky prijatia na magisterské študijné programy bez prijímacej skúšky platia pre uchádzačov, ktorí úspešne absolvovali štátnu záverečnú skúšku v riadnom termíne do termínu prijímacej  skúšky.

Študijné programy v študijnom odbore 3. Biológia 
biológia
botanika
fyziológia rastlín
fyziológia živočíchov a etológia
genetika
mikrobiológia a virológia
molekulárna biológia
zoológia
Študijné programy v študijnom odbore 4. Biotechnológie
biotechnológie
Študijné programy v študijnom odbore 7. Ekologické a environmentálne vedy
ekológia a ochrana životného prostredia
environmentálna geochémia
Študijné programy v študijnom odbore 17. Chémia
analytická chémia
anorganická chémia
biochémia
fyzikálna chémia
Chemistry
jadrová chémia a rádioekológia
organická a bioorganická chémia
teoretická a počítačová chémia
Študijné programy v študijnom odbore 38. Učiteľstvo a pedagogické vedy
učiteľstvo biológie v kombinácii
učiteľstvo chémie v kombinácii
učiteľstvo geografie v kombinácii
Študijné programy v študijnom odbore 42. Vedy o Zemi
aplikovaná geofyzika
mineralógia, petrológia a ložisková geológia 
inžinierska geológia a hydrogeológia
dynamická geológia
paleontológia
pôdna ekofyziológia
fyzická geografia a geoinformatika
[bookmark: _Hlk128496334]ekonomická a sociálna geografia, demografia a územný rozvoj 
regionálna geografia, rozvoj regiónov a európska integrácia



Čl. 2
Podmienky prijímacieho konania na študijné programy v študijnom odbore biológia

1. Na študijný program biológia budú bez prijímacích skúšok prijatí uchádzači, ktorí v odbore biológia alebo ekologické a environmentálne vedy úspešne absolvovali bakalárske štúdium, a zároveň obhajobu bakalárskej práce, resp. bakalársku štátnu skúšku absolvovali v rozsahu hodnotenia A až C. Uchádzači, ktorí nebudú prijatí bez prijímacej skúšky, resp. absolventi iných bakalárskych študijných programov, absolvujú prijímaciu skúšku formou ústneho pohovoru. Pri prijímacej skúške bude kladený dôraz na predmety súvisiace s uchádzačom uprednostňovaným budúcim zameraním diplomovej práce (ponúkané zamerania: antropológia alebo ekológia a evolučná biológia alebo experimentálna biológia rastlín). Obsah prijímacej skúšky je daný rozsahom sylabov pre skúšku z predmetov v odbore biológia (pre špecializáciu antropológia z predmetu antropológia; pre špecializáciu ekológia a evolučná biológia predmet ekológia; pre špecializáciu experimentálna biológia rastlín predmety biológia bunky a fyziológia rastlín) na PriF UK v Bratislave. Na základe výsledku prijímacej skúšky budú uchádzači zaradení do poradia uchádzačov. Prijatie uchádzačov bude podmienené splnením uvedených kritérií, umiestnením v celkovom poradí uchádzačov a zároveň kapacitnými možnosťami pracovísk zabezpečujúcich študijný program biológia na PriF UK v Bratislave.

2. Na študijný program botanika budú bez prijímacích skúšok prijatí všetci uchádzači, ktorí absolvovali bakalárske štúdium v študijnom odbore biológia a z obhajoby bakalárskej práce boli hodnotení A až C. Uchádzači, ktorí nebudú prijatí bez prijímacej skúšky, budú písať test z botaniky v rozsahu bakalárskeho štúdia v rámci programu biológia. Na základe výsledkov prijímacej skúšky bude vytvorené poradie uchádzačov.

3. Na študijný program fyziológia rastlín budú bez prijímacích skúšok prijatí študenti, ktorí z odboru biológia úspešne absolvovali bakalárske štúdium, pričom absolvovali obhajobu bakalárskej práce, resp. bakalársku štátnu skúšku s hodnotením v rozsahu A až C. Uchádzači, ktorí nebudú prijatí bez prijímacej skúšky, absolvujú prijímaciu skúšku formou písomného testu. Obsah prijímacej skúšky je daný rozsahom sylabov pre skúšku z predmetov biológia bunky a fyziológia rastlín na PriF UK v Bratislave. Týmto spôsobom absolvujú prijímaciu skúšku formou písomnej skúšky aj absolventi iných bakalárskych študijných programov PriF UK alebo absolventi iných vzdelávacích inštitúcií. Na základe výsledku prijímacej skúšky budú uchádzači zaradení do poradia uchádzačov. Prijatie uchádzačov bude podmienené splnením uvedených kritérií, umiestnením v celkovom poradí uchádzačov a zároveň kapacitnými možnosťami pracoviska zabezpečujúceho študijný program fyziológia rastlín na PriF UK v Bratislave.

4. Na študijný program fyziológia živočíchov a etológia budú bez prijímacích skúšok prijatí študenti, ktorí absolvovali bakalársku štátnu skúšku na Katedre živočíšnej fyziológie a etológie PriF UK a boli hodnotení A alebo B v riadnom termíne. Študenti, ktorí nebudú prijatí bez prijímacej skúšky, resp. absolventi iných bakalárskych študijných programov PriF UK alebo absolventi iných vzdelávacích inštitúcií, absolvujú prijímaciu skúšku formou písomnej skúšky zo živočíšnej fyziológie a etológie v rozsahu bakalárskeho štúdia na PriF UK. Na základe hodnotenia pozostávajúceho z výsledkov písomnej skúšky budú zaradení do poradia uchádzačov. Celkový počet uchádzačov bude podmienený splnením uvedených kritérií, umiestnením v celkovom poradí uchádzačov a kapacitnými možnosťami pracoviska.
  
1. Na študijný program genetika sú minimálne požiadavky na prijatie bez prijímacích skúšok absolvovanie predmetu bakalárska práca z genetiky a bakalárskej štátnej skúšky na Katedre genetiky s hodnotením A alebo B v riadnom termíne. Z uchádzačov, ktorí splnia toto minimálne kritérium, bude zostavené poradie, v ktorom budú zohľadnené výsledky bakalárskej štátnej skúšky a študijných výsledkov počas bakalárskeho štúdia. Počet uchádzačov prijatých bez prijímacej skúšky závisí nielen od splnenia minimálnych kritérií, ale aj od celkového počtu prihlásených, ktorý bude definovať počet miest, ktoré budú predmetom prijímacej skúšky. Uchádzači, ktorí nebudú prijatí bez prijímacej skúšky, budú písať test zo všeobecných znalostí z genetiky a molekulárnej biológie. Uchádzači, ktorí neabsolvovali bakalársku štátnu skúšku na Katedre genetiky, sa po úspešnom absolvovaní testu zúčastnia prijímacej skúšky, v rámci ktorej budú prezentovať svoju bakalársku prácu a na základe hodnotenia zohľadňujúceho aj ich celkový študijný priemer budú zaradení do sumárneho poradia. Celkový počet prijatých uchádzačov bude závisieť od kapacitných možností pracoviska.

2. Na študijný program mikrobiológia a virológia budú bez prijímacích skúšok prijatí študenti, ktorí absolvovali predmet bakalárska práca z mikrobiológie alebo bakalárska práca z virológie a bakalársku štátnu skúšku s hodnotením A alebo B v riadnom termíne. Študenti, ktorí absolvovali predmet bakalárska práca z mikrobiológie alebo bakalárska práca z virológie a bakalársku štátnu skúšku s hodnotením C až E a absolventi iných bakalárskych študijných programov PriF UK sa môžu uchádzať o štúdium v rámci študijného programu mikrobiológia a virológia, ak absolvovali bakalársku štátnu skúšku v riadnom termíne a absolvujú písomnú prijímaciu skúšku (z genetiky, molekulárnej biológie, mikrobiológie, virológie a imunológie). O štúdium sa môžu uchádzať aj absolventi iných vzdelávacích inštitúcií, ktorí absolvujú písomnú prijímaciu skúšku (z genetiky, molekulárnej biológie, mikrobiológie, virológie a imunológie). Uchádzači, ktorí absolvujú písomnú skúšku, budú zaradení do poradia na základe hodnotenia výsledkov písomnej skúšky. Celkový počet prijatých uchádzačov o štúdium na študijnom programe mikrobiológia a virológia bude podmienený splnením uvedených kritérií, umiestnením v celkovom poradí uchádzačov a kapacitnými možnosťami pracoviska.

3. Na študijný program molekulárna biológia budú bez prijímacích skúšok prijatí všetci uchádzači, ktorí v príslušnom akademickom roku absolvovali obhajobu bakalárskej práce na Katedre molekulárnej biológie PriF UK so zameraním bakalárskej práce na molekulárnu biológiu alebo biotechnológie s hodnotením A alebo B. Uchádzači, ktorí nebudú prijatí bez prijímacej skúšky, absolvujú prijímaciu skúšku formou písomného testu z molekulárnej biológie. Na základe hodnotenia bude vytvorené poradie, pričom počet prijatých uchádzačov bude zohľadňovať kapacitné možnosti pracoviska.

4. [bookmark: OLE_LINK7][bookmark: OLE_LINK8][bookmark: OLE_LINK9]Na študijný program zoológia budú bez prijímacích skúšok prijatí študenti, ktorí boli z obhajoby bakalárskej práce hodnotení A až C. Študenti, ktorí nebudú prijatí bez prijímacích skúšok absolvujú prijímaciu skúšku formou ústneho pohovoru zo zoológie v rozsahu bakalárskeho štúdia na programe biológia. Na základe hodnotenia tejto skúšky budú zaradení do poradia uchádzačov.

Čl. 3
Podmienky prijímacieho konania na študijné programy v študijnom odbore biotechnológie

1. Na študijný program biotechnológie budú bez prijímacích skúšok prijatí všetci uchádzači, ktorí v príslušnom akademickom roku absolvovali obhajobu bakalárskej práce na Katedre molekulárnej biológie PriF UK so zameraním bakalárskej práce na molekulárnu biológiu alebo biotechnológie s hodnotením A až C alebo na Katedre mikrobiológie a virológie, Katedre genetiky a Katedre biochémie s hodnotením A alebo B. Uchádzači, ktorí nebudú prijatí bez prijímacích skúšok, absolvujú prijímací pohovor formou písomného testu z biotechnológie a molekulárnej biológie, pričom obsah prijímacej skúšky je daný rozsahom sylabov týchto predmetov. Na základe hodnotenia bude vytvorené poradie, pričom počet prijatých uchádzačov bude zohľadňovať kapacitné možnosti pracoviska.

Čl. 4
Podmienky prijímacieho konania na študijné programy v študijnom odbore ekologické a environmentálne vedy

1. Na študijný program ekológia a ochrana životného prostredia budú v prípade, že počet prihlásených uchádzačov nepresiahne kapacitné možnosti študijného programu, bez prijímacích skúšok prijatí všetci uchádzači, ktorí absolvovali bakalárske štúdium v odbore ekologické a environmentálne vedy, resp. biológia. V prípade, že počet prihlásených uchádzačov presiahne kapacitné možnosti študijného programu, bude kritériom pre prijatie bez prijímacích skúšok hodnota váženého študijného priemeru. Všetci ostatní prihlásení uchádzači, ktorí nespĺňajú uvedenú podmienku, musia absolvovať písomnú prijímaciu skúšku z predmetov všeobecná ekológia a ochrana životného prostredia (obsahom sú sylaby predmetov ekosozológia a územná ochrana a využívanie krajiny) študijného programu environmentalistika.

2. Na študijný program environmentálna geochémia budú v prípade, že počet prihlásených uchádzačov nepresiahne kapacitné možnosti študijného programu, bez prijímacích skúšok prijatí všetci uchádzači, ktorí absolvovali bakalárske štúdium v odbore ekologické a environmentálne vedy, resp. vedy o Zemi. V prípade, že počet prihlásených uchádzačov presiahne kapacitné možnosti študijného programu a prihlásení uchádzači spĺňajú podmienky prijatia, bude jediným kritériom pre prijatie bez prijímacích skúšok hodnota váženého študijného priemeru. Všetci ostatní prihlásení uchádzači, ktorí nespĺňajú uvedenú podmienku, musia absolvovať písomnú prijímaciu skúšku z predmetov všeobecná geochémia a environmentálna geochémia študijného programu environmentalistika. Obsah prijímacej skúšky je daný rozsahom syláb týchto predmetov.





Čl. 5
Podmienky prijímacieho konania na študijné programy v študijnom odbore chémia

1. Na študijný program analytická chémia budú bez prijímacích skúšok prijatí študenti, ktorí absolvovali bakalárske štúdium v študijných programoch chémia, biochémia, Biological Chemistry a uchádzači z iných študijných programov prírodovedného, technického a zdravotníckeho zamerania s chémiou ako profilovým predmetom. 
2. Na študijný program anorganická chémia budú prijatí uchádzači, ktorí absolvovali bakalársky študijný program prírodovedného alebo technického zamerania s chémiou ako profilovým predmetom alebo študijný program v kombinácii s chémiou, a zároveň vypracovali bakalársku prácu so zameraním na chémiu.

3. Na študijný program biochémia budú bez prijímacích pohovorov prijatí študenti, ktorí sú absolventmi bakalárskych študijných programov biochémia, biológia, medicínska biológia, Biological Chemistry alebo chémia na PriF UK, štátnu bakalársku skúšku absolvovali s hodnotením A alebo B a počas bakalárskeho štúdia absolvovali skúšku z anglického jazyka*. (*toto kritérium môže byť nahradené certifikátom dokumentujúcim znalosť anglického jazyka alebo vysvedčeniami zo strednej školy dokladujúcimi štúdium anglického jazyka). Ostatní uchádzači budú prijatí na základe výsledkov z písomného testu z biochémie, v rámci ktorého budú musieť preukázať aj základnú znalosť anglického jazyka.

4. Na študijný program fyzikálna chémia budú prijatí uchádzači, ktorí absolvovali bakalársky študijný program prírodovedného alebo technického zamerania s chémiou ako profilovým predmetom alebo študijný program v kombinácii s chémiou, a zároveň vypracovali bakalársku prácu so zameraním na chémiu.

5. Na študijný program Chemistry budú bez prijímacích skúšok prijatí uchádzači, ktorí absolvovali bakalársky študijný program prírodovedného alebo technického zamerania s chémiou ako profilovým predmetom alebo študijný program v kombinácii s chémiou, vypracovali bakalársku prácu so zameraním na chémiu a majú znalosť anglického jazyka na úrovni umožňujúcej štúdium v anglickom jazyku. Ostatní uchádzači budú prijatí na základe písomného testu alebo pohovoru zo základných oblastí chémie v angličtine.

6. Na študijný program jadrová chémia a rádioekológia budú bez prijímacej skúšky prijatí uchádzači, ktorí absolvovali bakalárske štúdium prírodovedného, technického alebo zdravotníckeho zamerania s chémiou ako profilovým predmetom. Ostatní uchádzači absolvujú prijímaciu skúšku z chémie.

7. Na študijný program organická a bioorganická chémia budú prijatí uchádzači, ktorí absolvovali bakalársky študijný program prírodovedného alebo technického zamerania s chémiou ako profilovým predmetom alebo študijný program v kombinácii s chémiou, a zároveň vypracovali bakalársku prácu so zameraním na chémiu.

8. Na študijný program teoretická a počítačová chémia budú prijatí uchádzači, ktorí absolvovali bakalársky študijný program prírodovedného alebo technického zamerania s chémiou ako profilujúcim predmetom alebo študijný program v kombinácii s chémiou, a zároveň vypracovali bakalársku prácu so zameraním na chémiu.

Čl. 6
Podmienky prijímacieho konania na študijné programy v študijnom odbore učiteľstvo a pedagogické vedy

1. V prípade, že počet prihlásených uchádzačov nepresiahne kapacitné možnosti študijných programov učiteľstva, budú na magisterské študijné programy v študijnom odbore bez prijímacích skúšok prijatí všetci uchádzači. V prípade, že počet prihlásených uchádzačov presiahne kapacitné možnosti študijného programu, bude pre študentov jediným kritériom pre prijatie bez prijímacích skúšok hodnota váženého študijného priemeru.

Čl.7
Podmienky prijímacieho konania na študijné programy v študijnom odbore vedy o Zemi

1. V prípade, že počet prihlásených uchádzačov nepresiahne kapacitné možnosti študijného programu, budú bez prijímacích skúšok prijatí absolventi bakalárskeho štúdia prírodovedného alebo technického zamerania na magisterské študijné programy v  pôsobnosti Rady študijných programov geologickej sekcie a to nasledovne:
 
študijný program aplikovaná geofyzika – absolventi študijných programov v odbore fyzika; vedy o Zemi; získavanie a spracovanie zemských zdrojov;
študijný program mineralógia, petrológia a ložisková geológia – absolventi študijných programov v odbore vedy o Zemi; získavanie a spracovanie zemských zdrojov; ekologické a environmentálne vedy; 
študijný program inžinierska geológia a hydrogeológia – absolventi študijných programov v odbore vedy o Zemi; stavebníctvo; ekologické a environmentálne vedy; architektúra a urbanizmus; geodézia a kartografia; 
študijný program dynamická geológia – budú bez prijímacích skúšok prijatí všetci uchádzači, ktorí absolvovali obhajobu bakalárskej práce na Katedre geológie a paleontológie PriF UK s hodnotením A až C v riadnom termíne. Ostatní uchádzači, ktorí nespĺňajú uvedenú podmienku absolvujú prijímaciu skúšku formou ústneho pohovoru v rozsahu učiva všeobecnej geológie 1 a 2 (viď informačný list predmetu). Celkový počet prijatých uchádzačov bude podmienený splnením uvedených kritérií, umiestnením v celkovom poradí uchádzačov a kapacitnými možnosťami pracoviska.
Na študijný program paleontológia budú bez prijímacích skúšok prijatí všetci uchádzači, ktorí absolvovali obhajobu bakalárskej práce na Katedre geológie a paleontológie PriF UK s hodnotením A až C v riadnom termíne. Ostatní uchádzači, ktorí nespĺňajú uvedenú podmienku absolvujú prijímaciu skúšku formou ústneho pohovoru v rozsahu učiva profilových predmetov bakalárskeho študijného programu paleontológia bakalárskeho štúdia. 

2. Na študijný program pôdna ekofyziológia budú v prípade, že počet prihlásených uchádzačov nepresiahne kapacitné možnosti študijného programu, bez prijímacích skúšok prijatí všetci uchádzači, ktorí absolvovali bakalárske štúdium v odbore ekologické a environmentálne vedy, biológia alebo vedy o Zemi. V prípade, že počet prihlásených uchádzačov presiahne kapacitné možnosti študijného programu a prihlásení uchádzači spĺňajú podmienky prijatia, bude jediným kritériom pre prijatie bez prijímacích skúšok hodnota váženého študijného priemeru. Všetci ostatní prihlásení uchádzači, ktorí nespĺňajú uvedenú podmienku, musia absolvovať písomnú prijímaciu skúšku z predmetu environmentálna pedológia.

3. Na študijný program fyzická geografia a geoinformatika bude bez prijímacích skúšok prijatých 30 uchádzačov, ktorí absolvovali bakalárske  štúdium v študijnom odbore vedy o Zemi na základe poradia zostaveného z výsledkov váženého študijného priemeru za bakalárske štúdium. Všetci ostatní prihlásení uchádzači musia absolvovať písomnú prijímaciu skúšku  z nasledovných predmetov: fyzická geografia a geoekológia, geografická kartografia a geoinformatika. 

4. Na študijný program ekonomická a sociálna geografia, demografia a územný rozvoj bude bez prijímacích skúšok prijatých 30 uchádzačov na základe poradia zostaveného z výsledkov váženého študijného priemeru za bakalárske štúdium. Všetci ostatní prihlásení uchádzači, ktorí nespĺňajú uvedené podmienky, musia absolvovať písomnú prijímaciu skúšku z predmetu všeobecná humánna geografia.

5. Na študijný program regionálna geografia, rozvoj regiónov a európska integrácia bude maximálny počet prijatých 30 uchádzačov, ktorí absolvovali bakalárske štúdium v študijnom odbore vedy o Zemi na základe poradia zostaveného z výsledkov váženého študijného priemeru za bakalárske štúdium. Všetci ostatní prihlásení uchádzači, ktorí nespĺňajú uvedené podmienky, musia absolvovať písomnú prijímaciu skúšku z regionálnej geografie v rozsahu bakalárskeho štúdia v študijnom programe geografia, rozvoj regiónov a európska integrácia. 

Čl. 8
Kapacitné možnosti študijných programov magisterského štúdia, ktoré Prírodovedecká fakulta UK otvorí v akademickom roku 2026/2027

Do prvého roku magisterského štúdia v akademickom roku 2026/2027 budú pre jednotlivé študijné programy prijaté nasledovné počty študentov (čísla sú orientačné, nemusia znamenať horný limit počtu prijatých študentov):

	Študijný program
	Forma štúdia
	[bookmark: _Hlk163490985]Plánovaný počet
prijatých na
študijný program

	biológia
	denná
	25

	botanika
	denná
	10

	fyziológia rastlín
	denná
	10

	fyziológia živočíchov a etológia
	denná
	20

	genetika
	denná
	20

	mikrobiológia a virológia
	denná
	 15

	molekulárna biológia
	denná
	30

	zoológia
	denná
	30

	biotechnológie
	denná
	20

	ekológia a ochrana životného prostredia
	denná
	30

	environmentálna geochémia
	denná
	15

	analytická chémia
	denná
	10

	anorganická chémia
	denná
	5

	biochémia
	denná
	20

	fyzikálna chémia
	denná
	5

	Chemistry
	denná
	10

	jadrová chémia a rádioekológia
	denná
	10

	organická a bioorganická chémia
	denná
	10

	teoretická a počítačová chémia
	denná
	5

	učiteľstvo biológie v kombinácii
	denná
	45

	učiteľstvo chémie v kombinácii
	denná
	20

	učiteľstvo geografie v kombinácii
	denná
	40

	aplikovaná geofyzika
	denná
	5

	mineralógia, petrológia a ložisková geológia
	denná
	10

	inžinierska geológia a hydrogeológia
	denná
	10

	dynamická geológia
	denná
	10

	paleontológia
	denná
	5

	pôdna ekofyziológia
	denná
	15

	fyzická geografia a geoinformatika
	denná
	30

	ekonomická a sociálna geografia, demografia a územný rozvoj
	denná
	30

	regionálna geografia, rozvoj regiónov a európska integrácia
	denná
	30



Čl. 9
Spoločné ustanovenia

1. Uchádzač o magisterské štúdium, ktorý absolvoval bakalárske štúdium na inej fakulte Univerzity Komenského v Bratislave alebo na inej vysokej škole, predloží úradne overené kópie dokladov o absolvovaní bakalárskeho štúdia (vysokoškolský diplom, vysvedčenie o štátnej skúške a dodatok k diplomu). 

2. Prijímacie skúšky na študijné programy sa konajú spravidla písomnou formou. V prípade prijímacej skúšky formou ústneho pohovoru je prijímacia komisia povinná vyhotoviť písomný zápis priebehu prijímacej skúšky.

3. Termín podania prihlášky na magisterské štúdium na fakulte je stanovený do 31. mája 2026 a termín konania prijímacej skúšky na 24. júna 2026. 

Podmienky prijatia na štúdium magisterských študijných programov uskutočňovaných Prírodovedeckou fakultou UK v akademickom roku 2026/2027 boli v súlade s § 56 ods. 3 zákona o vysokých školách schválené na 15. riadnom zasadnutí Akademického senátu PriF UK dňa 20. februára 2026.



	prof. RNDr. Peter Fedor, DrSc.
	doc. Mgr. Pavel Neogrády, DrSc.

	dekan PriF UK
	predseda Akademického senátu PriF UK

